VS001580
Datum: 1992-03-06T01:00:00.000+01:00
datum_sodbe_i_stopnje: 2003-02-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe zob in čeljusti in njihove posledice
fischer: srednje hudi primeri
odskodnina: 3.500.000,00 SIT
opombe: II Ips 408/2006. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

Osnovnošolka, kasneje dijakinja.

## Škodni dogodek

Poškodovana pri pouku telovadbe.

## Poškodba

Izbitje drugega in prvega desnega zgornjega sekalca ter prvega levega zgornjega sekalca in zlom alveolarne kosti.

## Telesne bolečine

2.500.000,00 SIT Oškodovanka je trpela hude telesne bolečine en teden in nato še en teden blažje telesne bolečine. Bolečine je pozneje trpela še po naknadnih posegih, ki so ji bili izvršeni zaradi sanacije poškodb. Po izvršeni transplantaciji kostnega implantata 6.12.2000 je 10 dni prestajala hude telesne bolečine in en teden srednje hude bolečine. Po vsaditvi prvega dela implantatov 12.4.2001 je prestajala en teden hude telesne bolečine, en teden srednje hude telesne bolečine. Po izvedbi druge faze vsaditve implantatov 18.10.2001 pa je prestajala še 9 dni hude telesne bolečine in en mesec blažje telesne bolečine. Skupaj je tako prestajala hude telesne bolečine 33 dni, srednje hude 14 dni in blažje 5 tednov.

#### Ambulantno zdravljenje

Dne 6.12.2000 je prestala operacijo, v kateri so ji odstranili spodnji modrostni zob, odvzeli kost na tem mestu in jo presadili v zgornji čeljustni greben. Opravljena ji je bila fiksacija z vijakoma ter šivi. 12.4.2001 so ji bili v lokalni anasteziji odstranjeni vijaki ter vstavljeni trije implantati ter opravljena fiksacija s šivi, kateri so bili pozneje odstranjeni. 18.10.2001 ji je bila v lokalni anasteziji opravljena druga faza vstavitve implantatov.

#### Nevšečnosti med zdravljenjem

Za oškodovanko je bila med zdravljenjem neugodna revizija rane, zniveliranje zobnega grebena, zašitje rane in odstranitev šivov. Od 19.3.1992 do 1999 je nosila protezo, ki je bila zaradi zlomov 3-krat menjava ter večkrat popravljana. S tem v zvezi je pri vsakem popravilu morala dajati odtise. V času popravila proteze je bila brezzoba. Ves čas zdravljenja in še vedno nosi kovinski lok na spodnjem zobnem loku, ki jo močno moti pri jedi in govorjenju. Ob tem je bila 14 dni brezzoba, ker ni mogla nositi proteze.

Pozneje so ji bili odstranjeni šivi in odvzeti odtisi za adaptacijo provizorija in študijske modele. Tudi po drugem operacijskem posegu je bila 14 dni brezzoba, saj ni mogla nositi proteze. Ponovno so ji bili odvzeti odtisi za adaptacijo provizorija. Po tretjem posegu je bila 2 dni brezzoba, ker ni mogla nositi proteze. Nato so ji bili odstranjeni šivi in ponovno odvzet odtis za parcialno protezo, ki ji je bila vstavljena 19.10.2001. Kasneje so ji bili odvzeti še odtisi za krone na implantatih, katere so bile pozneje tudi cementirane. Krone nosi še sedaj, vendar te pogosto odpadajo in je potrebno recementiranje. V bodoče bo zanjo neugodna namestitev porcelanastih kron, pozneje v življenju pa tudi namestitev fiksnega protetičnega nadomestka - mostiča, za katerega bo potrebno obrusiti še najmanj tri zdrave zobe.

## Strah

750.000,00 SIT Ob samem škodnem dogodku se je močno prestrašila poškodovanja. Po tem jo je bilo zelo strah operacije, anastezij in poopreativnih posegov. Prav tako jo je skrbelo, kako se bo škoda sanirala.

## Zmanjšanje življenjske aktivnosti

Oškodovanka, v posledici utrpele poškodbe, ne bo utrpela trajnega zmanjšanja življenjskih aktivnosti, ker z namestitvijo porcelanastih kron, kar se bo z gotovostjo zgodilo v bližnji prihodnosti, kvaliteta njenega življenja zaradi posledic teh poškodb ne bo več spremenjena. Tudi zaradi omejitev povezanih z zdravljenjem ali telesnim stanjem po poškodbi ni bila bistveno onemogočena v aktivnostih, značilnih za dekleta njene starosti. Začasna zmanjšanja njenih aktivnosti ne dajejo podlage za odmero samostojne denarne odškodnine za duševne bolečine zaradi zmanjšanja življenjskih aktivnosti, ampak so bila ugotovljena začasna zmanjšanja življenjskih aktivnosti upoštevana kot neugodnosti v zvezi z zdravljenjem.

## Skaženost

250.000,00 SIT Moteč je temnejši rob ob zobnem vratu, ki je opazen zaradi namestitve implantatov, čemur se pri implantatu ne da izogniti. Kot mlado dekle, jo moti vsaka, še tako majhna sprememba zunanjosti na zobeh, ki so pomemben del zunanjosti vsakega človeka. Zaradi teh sprememb pri nasmehu ni tako sproščena, kot bi lahko bila brez njih.

---

ZOR člen 200, 203